text: Ritchie Valens
  
  publiceret: 2020-05-07 18:11:58+02:00
  Ritchie Valens, egl. Richard Steve Valenzuela, 13.5.1941-3.2.1959, amerikansk rocksanger og guitarist. Valens, der var blandt de første hispanics, der slog igennem som rockartister, havde i 1958 store hits med Donna og La Bamba. Han omkom i et flystyrt sammen med bl.a. Buddy Holly. I 1987 blev hans korte liv genstand for filmen La Bamba, hvortil Los Lobos indspillede musikken.